E-talons

E-talons ir Rīgas sabiedriskā transporta elektroniskā biļete. Pirms elektroniskās norēķinu sistēmas ieviešanas Rīgas sabiedriskajā transportā, tika veikta esošās situācijas un iespēju izpēte, kas iekļāva sevī tehnoloģisko, ekonomisko un juridisko izvērtējumu. Izpētes posms noslēdzās 2007. gada sākumā, kad tika izstrādāts un apstiprināts e-biļetes ieviešanas modelis, kā arī kopuzņēmuma dibināšana. 2007. gada laikā tika izvēlēts sadarbības partneris. Par atbilstošāko tika atzīta ASV kompānija ACS jeb Affiliated Computer Services, Inc.. Šīs kompānijas elektroniskās biļešu sistēmas darbojas arī Parīzē, Lionā, Tulūzā, Varšavā, Cīrihē, Hjūstonā, Monreālā un Melburnā.SIA Rīgas satiksme - Preses relīzes

 Ieviešanas vēsture 

No 2008. gada 1. oktobra tika uzsākta pieteikšanās E-talonam, aizpildot anketu un nosūtot to Rīgas satiksmei pa pastu vai iesniedzot to jebkurā Rīgas satiksmes kasē. Pieteikšanās bija obligāta iedzīvotājiem, kuriem bija piešķirti Rīgas domes atvieglojumi sabiedriskā transporta izmantošanai. Lai atvieglotu pieteikšanos E-talonam, no 1. oktobra Rīgas satiksme atvēra klientu apkalpošanas centrus, kuros bija iespējams iegūt nepieciešamo informāciju par E-talonu, aizpildīt pieteikuma anketas, kā arī nofotografēties un bez maksas iegūt anketai nepieciešamo fotogrāfiju.SIA Rīgas satiksme - Ziņas

Sākotnēji tika plānots, ka elektroniskā biļete Rīgas sabiedriskajā transportā tiks ieviesta 2009. gada 1. martā, tomēr Rīgas satiksme nolēma noteikt pārejas laiku E-talona ieviešanai, jo uzņēmums saprata, ka vēl ir daudz neskaidrību gan pasažieriem, gan sabiedriskā transporta vadītājiem. Tas nozīmē, ka no 1. marta sabiedriskajā transportā vēl turpināja darboties arī vecā samaksas kārtība.Viļņā e-talonu ievieš krietni lētāk nekā Rīgā, diena.lv,  2009. gada 1. marts — visos Rīgas sabiedriskā transporta veidos pakāpeniski sāka ieviest vienoto elektronisko biļeti jeb E-talonu. Jaunās sistēmas ieviešana tika sadalīta vairākos posmos. E-talona projekta 1. posms tika ieviests no 1. marta. No šīs dienas pie tramvaju un trolejbusu vadītājiem vairs nevarēja nopirkt vecā parauga braukšanas biļeti, bet viņi biļeti drukāja paši no īpašām uzstādītām pultīm.

Nākamais posms tika ieviests no 1. aprīļa, kad paralēli jau esošajai norēķinu sistēmai sāka darboties arī jaunie viedkaršu lasītāji. Daudzviet pilsētā tika izvietoti viedbiļešu — kartona bezkontakta biļešu — tirdzniecības automāti. No 1. aprīļa tajos varēja iegādāties un papildināt biļetes, kas der 5, 10 vai 20 braucieniem vai arī konkrētam dienu skaitam.

Tomēr jaunās sistēmas ieviešana neiztika arī bez starpgadījumiem. 1. aprīlī pasažieri daudzviet nevarēja apmaksāt brauciens ar viedbiļeti — dzelteno E-talonu, kurā glabājas biļete 5, 10 vai 20 braucieniem. Problēma radās tādēļ, ka līdz 31. martam karšu lasītājiem bija uzlikts aizliegums noskaitīt samaksu par braucienu, taču 1. aprīlī, kad elektroniskajiem norēķiniem vajadzēja sākt strādāt, pretēji plānotajam, aizliegums automātiski neatcēlās. Kļūme gadījās tiem transportiem, kas izgāja pirmajā maiņā, tiem, kas izbrauca otrajā, tā jau tika novērsta. Arī 2. aprīlī pasažieriem radās līdzīga rakstura problēmas atsevišķos transporta līdzekļos, taču dienas laikā tās novērstas.E-talona sistēma pilnībā nedarbojas arī šodien, diena.lv,  Daudz iebildumu par viedkartes nenolasīšanu sabiedriskajā transportā, db.lv, 

Visi E-talona produkti pilnībā tika ieviesti un sāka darboties no 2009. gada 1. maija. No šā datuma vairs nebija derīgas vecā parauga vienreizējās braukšanas biļetes.E-talons jau pēc nedēļas; jaunā sistēma jau ieviesta, tvnet.lv,  Tarifs netika mainīts un palika 0.40 Ls par vienu braucienu.

Kopumā E-talona ieviešanai tika iztērēti 14 miljoni latu, un katru gadu šīs norēķinu sistēmas uzturēšanai būs nepieciešami 5,5 miljoni latu. E-talonu iegādāties un papildināt var vairāk nekā 300 tirdzniecības vietās visā Rīgā. Pakāpeniski pilsētā tiek izvietoti arī 46 biļešu automāti.Elektroniskā viedbiļete jau aprīlī, bet mēnešbiļetes vēl papīra, bizness.lv, 

No  ar e-talonu varēja norēķināties arī vilcienos Rīgas robežās, tas ir, no Rīgas Pasažieru stacijas līdz Vecāķu, Juglas, Dārziņu, Baložu un Babītes stacijām.No 1.oktobra vilcienos varēs braukt ar e-talonu Financenet.tvnet.lv, 30.09.2013 To varēja izdarīt tikai tie, kuriem ir piešķirts kāds no braukšanas atvieglojumiem Rīgas sabiedriskajā transportā, piemēram, skolēni, studenti, pensionāri vai invalīdi. Atšķirībā no autobusiem, trolejbusiem un tramvajiem, kur e-talona nolasītājs ir piestiprināts noteiktā vietā, vilcienos e-talonu varēja reģistrēt pie konduktora-kontroliera. Starp PV un Rīgas domi tika noslēgts līgums līdz , kas paredzēja, ka RD katru mēnesi maksās PV 41 500 € par e-talonu lietošanu vilcienos. Tā kā pēc līguma beigām 2014. gada 31. augustā vienošanās starp PV un Rīgas domi par e-talonu turpmāku lietošanu netika panākta, no  e-talonu lietošana vilcienos tika pārtraukta.PV: No 13.septembra vilcienos nevarēs izmantot Rīgas e-talonus; Rīgas dome neizpratnē  tvnet.lv, 04.09.2014

2021. gada oktobrī, papildus E-talonam, Rīgas sabiedriskajā transportā parādījās QR koda biļetes, ļaujot apmaksāt braucienu izmantojot oficiālo Rīgas satiksmes lietotni vai arī Mobilly lietotni. No 2022. gada 1. janvāra tika pārtraukta biļešu pārdošana pie transportlīdzekļa vadītāja. Vienīgais izņēmums ir 22. autobusu maršruts, kur vadītāji joprojām pārdod biļetes.

No 2023. gada 2. janvāra stājās spēkā jaunais Rīgas sabiedriskā transporta biļešu klāsts, ieviesot 90 minūšu biļeti, kuras cena ir 1.50 eiro. Tāpat mēnešbiļetes cena tika samazināta līdz 30 eiro.

 E-talona biļešu klāsts un cenas 
 Biļešu klāsts sākot ar 2023. gadu 
 Laika biļetes 90 minūšu biļete1.5024 stundu biļete5.003 dienu biļete8.005 dienu biļete10.00Mēneša biļete atlaižu saņemējiem15.00Mēneša biļete30.00

 Biļešu klāsts pirms 2023. gada 
 Biļete noteiktam braucienu skaitam 1 studentu braucienam**0.301 brīvdienu braucienam*0.601 braucienam1.152 braucieniem2.304 braucieniem4.605 braucieniem5.7510 braucieniem10.9020 braucieniem20.7050 braucieniem**50.60
 *biļeti var ielādēt tikai Rīdzinieka kartē;
 **biļeti var ielādēt tikai zilajos e talonos un Rīdzinieka kartē.

 Attēlu galerija 

 Skatīt arī 
 Sabiedriskais transports Rīgā
 Rīgas satiksme

 Atsauces 

 Ārējās saites 
 Oficiālā E-talona mājas lapa

Kategorija:Elektronisko norēķinu sistēmas
Kategorija:Transports Rīgā